**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 34**

**На 26 октомври 2019 г. от 18:20 ч. се проведе заседание на Общинска избирателна комисия Ямбол при следния**

**Д н е в е н р е д:**

**1. Проект решение относно предложение за регистриране на застъпници на политическа партия НФСБ в Общинска избирателна комисия Ямбол за участие в изборите за общински съветници и за кметове на 27 Октомври 2019 г.**

***Докладва : Стоян Дойчев***

**ПРИСЪСТВАТ: 13 членове на комисията:**Екатерина Янева, Мариана Гърдева, Яна Първанова, Стоян Дойчев, Станимир Иванов, Пенка Илиева, Младенка Николова, Драгомир Димитров, Гюлшен Юсеинова, Миглена Кочинова, Невена Спасова, Светла Кирилова, Ани Канева

Заседанието бе открито в **18:20** ч. и бе водено от Екатерина Янева – Председател на Общинската избирателна комисия - Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, откривам поредното заседание на Общинска избирателна комисия. В зала присъстват тринадесет членове на комисията. За отчитане на поименното гласуване предлагам колегата Драгомир Димитров и за дневен ред с единствена точка разглеждане на **предложение за регистриране на застъпници на политическа партия НФСБ**. Имате ли някакви други предложения или възражения? Моля, който е съгласен с така направеното от мен предложение да гласува!

**ДРАГОМИР ДИМИТРОВ: 13 членове на комисията, гласували ЗА:** Екатерина Янева, Мариана Гърдева, Яна Първанова, Стоян Дойчев, Станимир Иванов, Пенка Илиева, Младенка Николова, Драгомир Димитров, Гюлшен Юсеинова, Миглена Кочинова, Невена Спасова, Светла Кирилова, Ани Канева

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, предлагам да преминем към разглеждането на точка първа от дневния ред. **Давам думата на Стоян Дойчев.**

**СТОЯН ДОЙЧЕВ: Колеги, предлагам следния проект за решение:**

ОТНОСНО: регистриране на застъпници на политическа партия НФСБ в Общинска избирателна комисия Ямбол за участие в изборите за общински съветници и за кметове на 27 Октомври 2019 г.

Постъпило е заявление с № 12/26.10.2019 г. във входящия регистър за застъпниците, подписано от Иван Димитров Кърцъков представляващ политическа партия НФСБ. Общинска избирателна комисия Ямбол установи, че към подаденото заявление за регистрация на застъпници на кандидатската листа за общински съветници и за кмет на община Ямбол, е приложен списък на хартиен носител - 1/един/ брой и електронен списък – 1/един/ брой, съдържащи имената и единните граждански номера на 60 /шестдесет/ бр. лица, които да бъдат регистрирани като застъпници. Списъка не е подписан от представляващия партията и не са приложени Декларации(Приложение 75-МИ от изборните книжа) от заявените за регистрация лица.

На основание чл.87, ал.1, т. 1 и т. 18 и чл. 118, ал. 2 от ИК, във връзка с Решение №1080–МИ/12.09.2019г. на Централната избирателна комисия, Общинска избирателна комисия в община Ямбол

**РЕШИ:**

1.Регистрира застъпници на кандидатска листа за общински съветници на политическа партия НФСБ в община Ямбол, за участие в изборите за общински съветници и кметове на 27 Октомври 2019 г., както следва:

**2.**Издава удостоверения на регистрираните застъпници.

3. Решението да се публикува в публичния регистър на застъпници в избори за общински съветници и за кметове на 27 Октомври 2019 г.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли предложения за изменения, мнения или възражения към предложения проект? Не виждам такива, затова, който е съгласен с докладвания проект за решение, моля да гласува!

**ДРАГОМИР ДИМИТРОВ: В зала 13 членове, гласували ЗА 1 член на ОИК:** Стоян Дойчев

**ПРОТИВ 12 членове:** Екатерина Янева, Мариана Гърдева, Яна Първанова, Станимир Иванов, Пенка Илиева, Младенка Николова, Драгомир Димитров, Гюлшен Юсеинова, Миглена Кочинова, Невена Спасова, Светла Кирилова, Ани Канева

**ПРЕДСЕДАТЕЛЯТ ЕКАТЕРИНА ЯНЕВА:** Решението не се приема.

**ПРЕДСЕДАТЕЛЯТ ЕКАТЕРИНА ЯНЕВА:** Давам думата на Станимир Иванов да докладва друг проект за решение по същия случай.

**СТАНИМИР ИВАНОВ: Колеги, предлагам следния проект за решение:**

Постъпило е заявление с вх. № 12/26.10.2019 г. в 16.50 часа, във входящия регистър за застъпниците, подписано от Иван Димитров Кърцъков, упълномощен от Валери Симеонов последния в качеството си на представител на ПП ,,НФСБ‘‘.

Към заявлението е представен електронен носител със списък на предложените лица за застъпници на ПП“НФСБ“, както и такъв на хартиен носител, но неподписан от упълномощения представител.

След извършена проверка на подадените документи се установи, че към заявлението за регистрация на застъпници не са представени изискуемите по чл.118, ал.1, изречение 4 от ИК приложения, а именно: списък на застъпниците, подписан от представител на ПП „НФСБ“, както и декларации от всички лица посочени в списъка на застъпниците, че отговарят на изискванията на чл.117, ал.3 от ИК /Приложение 75-МИ от изборните книжа на ЦИК/.

С оглед на гореизложеното и на основание чл.87, ал.1, т.1 и във връзка с чл.118, ал.1, изречение четвърто от ИК и Решение №1080-МИ/12.09.2019 г. на ЦИК, Общинска избирателна комисия в община Ямбол

**РЕШИ:**

Отказва да регистрира предложените за регистрация от ПП „НФСБ“ лица за застъпници, в изборите за кмет и общински съветници на 27.10.2019 г.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли предложения за изменения, мнения или възражения към предложения проект? Не виждам такива, затова, който е съгласен с докладвания проект за решение, моля да гласува!

**ДРАГОМИР ДИМИТРОВ: В зала 13 членове, гласували ЗА 12 членове:** Екатерина Янева, Мариана Гърдева, Яна Първанова, Станимир Иванов, Пенка Илиева, Младенка Николова, Драгомир Димитров, Гюлшен Юсеинова, Миглена Кочинова, Невена Спасова, Светла Кирилова, Ани Канева

**ПРОТИВ –** Стоян Дойчев

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 136-МИ от 26.10.2019г.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, поради изчерпване на дневния ред закривам заседанието.

Заседанието се закри в 18:50 часа. на 26.10.2019г.

ПРЕДСЕДАТЕЛ:

ЕКАТЕРИНА ЯНЕВА

СЕКРЕТАР:

МАРИАНА ГЪРДЕВА